وبعد خمس ساعات ونص بالقطار اخيرا وصلنا سان سبستيان الساعه 9 ونص بالليل تقريبا وكنا حاجزين بفندق مركيور على الجبل دخلنا الفندق بس طبعا بالليل مو باين اي منظر ومع التعب قلنا ننام ونصحى الصبح
صحينا الساعه 7 وكانت الشمس توها طالعه كان المنظر خيالي
وكعادتنا السعوديين جلسنا نقول ليت هذه هي بلدنا السعودية
وهذا هو بيتنا بصراحة ماكان خرجت ابدا من البيت
وهذا كان المنظر من نفس الشرفة والجو كان حلو ماهو بارد او حار
نزلنا فطرنا وطلعنا جلسنا نتفرج على هالمنظر ونشوف القوارب الصغيره ودبابات البحر ونشوف مين الي بينقلب بالدباب ومين المحترف
طبعا مع الفضاوة
الظهر تقريببا طلبنا تكسي وقلنااله يوصلنا وسط المدينة واحنا نازلين من الجبل مرينا بالطريق على مطعم وهو يمدح فيه وانه احسن مطعم في الاكلات الاسبانية
بس طبعا ولا كأنه يتكلم بعد مدريد
ماراح ناكل غير ماك وبرجر كنج لين ربي يفرجها ونرجع بلدنا
رحنا وسط المدينة تمشينا بالاسواق بس بصراحة اسواقهم مو زي مدريد
مافيها حركه كثير قلنا نرجع للفندق احسن المنظر لحاله يكفي رجعنا الفندق وجلسنا اليوم كله نتفرج على المنظر وبكذا خلصنا اليوم الاول
اليوم الثاني صحينا الصبح فطرنا وقلنا نروح حوض الاسماك
خلصنا رجعنا الفندق وطبعا سألنا واحد بالفندق عن الاماكن السياحية في مدينتهم انحرج الرجال بعدين قال صراحة مافي شي عندنا يستحق الزيار غير هالطبيعه الي شايفينها من الفندق قلنا اجل مالنا غير ننزل حول الفندق نستكشف نزلنا لقينا ملاهي للاطفال ومحلات اشترينا منهم اسكريم وصورنا المناظر
وطلعنا على الفندق نتفرج على المنظر ياليت كان اقدر اجيب هالمنظر معاي الرياض
واتفرج عليه من شباك غرفتي
وهذه صورة لسان سبيستيان في الليل
وبكذا انتهى اليوم الثاني والاخير بسان سبيستيان
يتبع ....